CELEX: 32004F0106(01)
Language: da
Date: 2003-11-27 00:00:00
Title: Rådets retsakt af 27. november 2003 om udarbejdelse, på grundlag af artikel 43, stk. 1, i konventionen om oprettelse af en europæisk politienhed (Europol-konventionen), af en protokol om ændring af denne konvention - Erklæring

Avis juridique important

|

32004F0106(01)

Rådets retsakt af 27. november 2003 om udarbejdelse, på grundlag af artikel 43, stk. 1, i konventionen om oprettelse af en europæisk politienhed (Europol-konventionen), af en protokol om ændring af denne konvention - Erklæring  

EU-Tidende nr. 002 af 06/01/2004 s. 0001 - 0002

Rådets retsaktaf 27. november 2003om udarbejdelse, på grundlag af artikel 43, stk. 1, i konventionen om oprettelse af en europæisk politienhed (Europol-konventionen), af en protokol om ændring af denne konvention(2004/C 2/01)RÅDET FOR DEN EUROPÆISKE UNION,som henviser til konventionen om oprettelse af en europæisk politienhed (Europol-konventionen)(1), særlig artikel 43, stk. 1,som henviser til initiativ fra Kongeriget Danmark(2),som henviser til udtalelse fra Europa-Parlamentet(3),som henviser til udtalelse fra Europols Styrelsesråd(4), ogsom tager følgende i betragtning:(1) Det følger af artikel 30, stk. 2, i traktaten om Den Europæiske Union, at Rådet inden fem år efter Amsterdam-traktatens ikrafttræden den 1. maj 1999 skal fremme samarbejdet inden for en række forskellige områder, blandt andet via Europol.(2) Det Europæiske Råd fremhævede på mødet i Tammerfors i oktober 1999, at Europol spiller en central rolle i samarbejdet mellem medlemsstaternes myndigheder om efterforskning af grænseoverskridende kriminalitet ved at understøtte forebyggelse, analyse og efterforskning af kriminalitet på EU-plan. Det Europæiske Råd opfordrede i den forbindelse Rådet til at give Europol den nødvendige støtte,HAR BESLUTTET at udarbejde den i bilaget indeholdte protokol om ændring af konventionen om oprettelse af en europæisk politienhed (Europol-konventionen), som repræsentanterne for medlemsstaternes regeringer har undertegnet dags dato, ogANBEFALERmedlemsstaterne at vedtage denne protokol i overensstemmelse med deres forfatningsmæssige bestemmelser.Udfærdiget i Bruxelles, den 27. november 2003.På Rådets vegneR. CastelliFormand(1) EFT C 316 af 27.11.1995, s. 2.(2) EFT C 172 af 18.7.2002, s. 15.(3) Udtalelse af 9.4.2003 (endnu ikke offentliggjort i EUT).(4) Udtalelse af 31.10.2002. En yderligere udtalelse blev afgivet den 24.6.2003.Rådets erklæringRådet er enigt om, at når det pålægges Europol at behandle "svig" som en af de former for kriminalitet, der er anført i bilaget til Europol-konventionen, får Europol i forbindelse med skatte- og toldsvig udelukkende kompetence med hensyn til effektivisering og forbedring af samarbejdet mellem medlemsstaternes kompetente organer med ansvar for strafferetshåndhævelsen og ikke i forhold til de myndigheder i medlemsstaterne, der er ansvarlige for at opkræve skatter og toldafgifter.